stanford-oval/wikipedia huggingface dataset:
KDM Peder Skram

KDM Peder Skram on ollut kolmen Tanskan laivaston aluksen nimenä:
KDM Peder Skram (1864), panssarifregatti
KDM Peder Skram (1908), Herluf Trolle -luokan rannikkopanssarilaiva
KDM Peder Skram (F352), Peder Skram -luokan fregatti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”KDM Peder Skram”, voi hakea sivunnimihaulla, laajalla sivunnimihaulla tai tekstihaulla.
Jevgeni Mišakov

| Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Grenoble 1968 | jääkiekko |  |
|  Kultaa | Sapporo 1972 | jääkiekko |  |
Jevgeni Dmitrijevitš Mišakov (ven. Евгений Дмитриевич Мишаков; 22. helmikuuta 1941 Moskova, Neuvostoliitto – 30. toukokuuta 2007) oli venäläinen jääkiekkoilija. Hän oli pelipaikaltaan vasen hyökkääjä. Mišakov pelasi 91 maaottelua 48 maalia 1965–1972. Mišakov pelasi 400 liigaottelua tehden 183 maalia. Hän pelasi jääkiekkoseuroissa TsSKA Moskova ja Lokomotiv Moskova.
Parhaat saavutukset

jääkiekon olympiakulta 1968, 1972
kolme jääkiekon maailmanmestaruutta 1969, 1970, 1971
jääkiekon MM-hopea 1972
Summit Sarjan otteluissa Kanadaa vastaan 1972
Erikoispalkinto

Neuvostoliiton Hall of Fame 1968
Aiheesta muualla

Jevgeni Mišakov Sports-reference.comissa (Arkistoitu – Internet Archive) (englanniksi)
John Paul Stevens

| John Paul Stevens |
| --- | --- |

Yhdysvaltain korkeimman oikeuden jäsen
 19. joulukuuta 1975 – 29. kesäkuuta 2010  
Presidentti:  Gerald Ford (nimittäjä)
Edeltäjä:  William O. Douglas
Seuraaja:  Elena Kagan
Yhdysvaltain liittovaltion 7. piirin vetoomustuomioistuimen tuomari
 2. marraskuuta 1970 – 19. joulukuuta 1975  
Presidentti:  Richard Nixon (nimittäjä)
Edeltäjä:  Elmer Jacob Schnackenberg
Seuraaja:  Harlington Wood, Jr.
Henkilötiedot
Syntynyt: 20. huhtikuuta 1920 Chicago, Illinois, Yhdysvallat
Kuollut: 16. heinäkuuta 2019 (99 vuotta) Fort Lauderdale, Florida, Yhdysvallat
Ammatti:  juristi
Tiedot
 Nimikirjoitus
John Paul Stevens (20. huhtikuuta 1920 Chicago, Illinois – 16. heinäkuuta 2019 Fort Lauderdale, Florida) oli yhdysvaltalainen lakimies ja entinen Yhdysvaltain korkeimman oikeuden tuomari. Hän oli tuomarina vuosina 1975–2010 ja jäi eläkkeelle 90-vuotiaana 29. kesäkuuta 2010. Erotessaan hän oli tuomioistuimen kolmanneksi pitkäaikaisin jäsen.
Varhainen elämä

Stevens oli perheen neljästä pojasta nuorin. Chicagon Hyde Parkissa asuva perhe oli varakas: perheen omistaman Stevens Hotellin sanottiin olleen maailman suurin. Hotelli meni kuitenkin konkurssiin 1930-luvun laman aikana.
Ura

Stevens opiskeli aluksi englantia Chicagon yliopistossa ja valmistui myöhemmin lakiopinnoista Northwestern-yliopistosta vuonna 1947. Toisessa maailmansodassa hän toimi tiedustelutehtävissä. Ennen nimitystään korkeimpaan oikeuteen hän työskenteli lakimiehenä yritysmaailmassa sekä Yhdysvaltain liittovaltion 7. piirin vetoomustuomioistuimen tuomarina Chicagossa.
Ura > Korkeimmassa oikeudessa

Presidentti Gerald Ford nimitti hänet vuonna 1975 eläkkeelle jääneen William O. Douglasin seuraajaksi. Ford oli republikaanisen puolueen jäsen, ja republikaanit pyrkivät yleensä nimittämään tuomioistuimiin perinteisiä arvoja puolustavia henkilöitä. Alun perin Stevensiäkin pidettiin maltillisena konservatiivina, ja edeltäjäänsä konservatiivisempi hän olikin tuomioissaan, mutta viimeistään 1990-luvun lopulta alkaen Stevensin katsottiin yleisesti olevan korkeimman oikeuden liberaalein jäsen - liberaalisiiven henkinen johtaja. Itse hän ei kokenut siirtyneensä liberaalien leiriin, vaan tähän muutokseen syynä oli 70- ja 80-luvuilla korkeimmassa oikeudessa virkaan astuneet uudet tuomarit, jotka olivat kaikki republikaanipresidenttien nimittämiä ja Stevensiä konservatiivisempia.
Joissakin asioissa Stevens kuitenkin muutti tai ainakin lievensi kantaansa. Yksi näistä oli kuolemanrangaistus: tuomarinuransa alussa Stevens äänesti käytännön säilyttämisestä, mutta myöhemmin hän alkoi ajaa siihen tehtäviä rajoituksia. Vuonna 2008 Stevens sanoi uskovansa, että kuolemanrangaistus on vastoin Yhdysvaltain perustuslakia.
Aiheesta muualla

Kuvia tai muita tiedostoja aiheesta John Paul Stevens Wikimedia Commonsissa
Juba (tarkka-ampuja)

Carlos Latuffin sarjakuva Juban päätymisestä tarkka-ampujaksi
Juba (arab. جوب‎‎) on Irakissa käytettävä Irakin vastarinnan yhden tarkka-ampujan tai -ampujaryhmän sotanimi. Internetissä julkaistiin useita videoita, joissa tarkka-ampuja tappaa yhdysvaltalaisia sotilaita, jolloin Yhdysvaltain asevoimissa alettiin kutsua tekijää Jubaksi. Kyse saattaa olla yhdestä tai useammasta henkilöstä.
Taktiikka

Tekijä on usein ampunut paketti- tai henkilöautosta Bagdadin vilkkailla kaduilla. Sekä ihmismassat että autot antavat hyvän suojan. Tekijä ampuu vain yhden laukauksen, jolloin hän ei ilmianna olinpaikkansa. Ainoastaan yhdessä videossa on ammuttu kaksi laukausta. Al-Jazeera -kanava näytti videon, jossa amerikkalaista sotilasta ammutaan kaksi kertaa valojuova-ammuksilla, jotka jättävät näkyvän valojuovan ilmaan. Monesti osuman saaneet loukkaantuvat lievästi. Useissa videossa näkyy Irakin Islamilaisen Armeijan Tunnus yläkulmassa ja soi Nashid taustalla. Usein myös videossa puhuu henkilöitä äänenmuunnetulla äänellä ja sumennetulla naamalla. Videoissa usein myös näytetään tilasto Yhdysvaltojen tappioista.
Kalusto

Joissakin videoissa näkyy alun perin Neuvostoliiton armeijalle kehitetty tarkkuuskivääri Dragunov.
John Patitucci

| John Patitucci |
| --- | --- |
 John Patitucci esiintymässä vuonna 2018.
Henkilötiedot
Syntynyt: 22. joulukuuta 1959 (ikä 64)
Ammatti:  basisti, säveltäjä
Muusikko
Tyylilajit:  jazz, fuusio
Soittimet:  bassokitara, kontrabasso
Yhtyeet:  Chick Corea Elektric Band, Chick Corea's Akoustic Band, Wayne Shorter, Michael Brecker, Herbie Hancock, John Abercrombie, B. B. King, McCoy Tyner, Sting, Bon Jovi, Tony Williams, Wynton Marsalis, Alexia Vassiliou
Levy-yhtiöt:  Concord Records, GRP Records
Aiheesta muualla
www.johnpatitucci.com
  [ Muokkaa Wikidatassa ] [ ohje ]  
John Patitucci (s. 22. joulukuuta 1959) on  yhdysvaltalainen jazzbasisti. Hän on maailman huippuja sekä bassokitaran että kontrabasson soittajana.
Viime aikoina Patitucci on erikoistunut perinteisempään jazziin, mutta hän tuli alun perin tunnetuksi Chick Corean fuusioyhtyeessä. Muihin yhteistyökumppaneihin ovat kuuluneet Stan Getz, Freddie Hubbard, Danilo Pérez ja viimeksi Wayne Shorter, jonka kvartetissa Patitucci soittaa. Vuosien varrella Patitucci on tehnyt myös lukuisia omia levyjä.
Soololevyt

John Patitucci (1987)
On the Corner (1989)
Sketchbook (1990)
Heart of the Bass (1991)
Another World (1993)
Mistura Fina (1994)
One More Angel (1995)
Now (1998)
Imprint (2000)
Communion (2001)
Songs, Stories Spirituals (2003)
Line by Line (2006)
Aiheesta muualla

Kuvia tai muita tiedostoja aiheesta John Patitucci Wikimedia Commonsissa
Viralliset kotisivut
John Patitucci Allmusic.com-sivustolla
José Luis Rubiera
Aiheesta muualla

José Luis Rubieran viralliset kotisivut
John Arden

John Arden (26. lokakuuta 1930 Barnsley – 28. maaliskuuta 2012) oli englantilainen näytelmäkirjailija. Hänen parhaana työnään pidetään vuonna 1959 julkaistua näytelmää Serjeant Musgrave's Dance (suom. Kersantti Musgraven tanssi). Muita näytelmiä ovat muun muassa Ars Longa, Vita Brevis, Live Like Pigs, The Workhouse Donkey ja Armstrong's Last Goodnight. Osan näytelmistään Arden kirjoitti yhdessä vaimonsa Margaretta D'Arcyn kanssa. "Britannian Brechtiksi" kutsuttu Arden kirjoitti myös romaaneja.
Elämä ja ura

Arden syntyi Yorkshiren Barnsleyssä lasitehtaan työnjohtajaisän ja opettajaäidin poikana. Toiseen maailmansotaan asti hän kävi paikallista koulua, mutta sodan sytyttyä hän meni yksityiskouluun Yorkshiren Sedberghiin.
Koulun jälkeen Arden palveli puolitoista vuotta Britannian armeijan tiedustelujoukoissa ja pääsi sitten Cambridgen yliopiston King’s Collegeen opiskelemaan arkkitehtuuria. Hän jatkoi alan opintoja Skotlannissa Edinburgh College of Art -taidekoulussa. Edinburghin vuosinaan Arden kirjoitti ensimmäisen näytelmänsä All Fall Down koulunsa opiskelijateatterille. Valmistuttuaan 1955 hän muutti Lontooseen ja sai paikan arkkitehdin apulaisena.[lähde? ]
Kirjoittaminen jatkui, ja vuonna 1957 hänen näytelmistään tuotettiin näyttämölle kokeellinen The Waters of Babylon. Sen menestyksen rohkaisemana hän jätti arkkitehdin työn ja ryhtyi kokoaikaiseksi kirjailijaksi. Hänen tuotantoonsa tuli poliittista aktivismia sen jälkeen kun hän avioitui yhteiskunnallisesti valveutuneen näyttelijän Margaretta D’Arcyn kanssa.
Vuonna 1959 valmistui hänen tärkeimmäksi työkseen osoittautunut Serjeant Musgrave’s Dance. Sitä seurasivat historialliset näytelmät Armstrong’s Last Goodnight (1964), The Hero Rises Up: A Romantic Melodrama (1969) ja The Island of the Might (1972).
Ardenin näytelmät Suomessa

Kersantti Musgraven tanssin (Suomen Kansallisteatteri 1967) lisäksi Ardenin näytelmistä on suomeksi esitetty Hyvän hallituksen huolet (The Business of Good Government, Tampereen Ylioppilasteatteri 1965).
Suomennettuja näytelmiä

Köyhäintalon aasi: näytelmä (The workhouse donkey), Yleisradiolle suomentanut Marja Niiniluoto, 1967
Kuin siat pellossa: näytelmä (Live like pigs), suom. Ritva Siikala; laulut suom. Kirsi Kunnas, Suomen Teatteriliitto, [i.a.] (Teatterikorkeakoulun näytelmämonisteet)
Kersantti Musgraven tanssi (Serjeant Musgrave's dance), suom. Esko Elstelä, Työväen Näyttämöiden Liitto (Teatterikorkeakoulun näytelmämonisteet)
Hyvän hallituksen huolet (The business of good government), suom. Kaarlo Oksala, TNL [i.a.] (Teatterikorkeakoulun näytelmämonisteet)
Aiheesta muualla

Arden Doollee.com:n tietokannassa (Arkistoitu – Internet Archive)
John Arden Radio Plays (Arkistoitu – Internet Archive)
http://www.pgil-eirdata.org/html/pgil_datasets/authors/a/Arden,John/life.htm
KDM Rolf Krake

KDM Rolf Krake -nimisiä aluksia ovat olleet:
KDM Rolf Krake (1863), Tanskan laivaston ensimmäinen täysin raudasta valmistettu höyrykäyttöinen alus
KDM Rolf Krake, alkujaan Britannian kuninkaallisen laivaston saattuehävittäjä HMS Calpe (L71), Tanskan laivaston käytössä 1952-1966
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”KDM Rolf Krake”, voi hakea sivunnimihaulla, laajalla sivunnimihaulla tai tekstihaulla.
Juantehtaan työväentalo

| Juantehtaan työväentalo |
| --- | --- |
 Muuruveden Juantehtaan työväenyhdistyksen talon talvinen ulkokuva. Talo valmistui vuonna 1909.
Sijainti:  Juankoski
Valmistumisvuosi:  1909
Purkuvuosi:  1947-48
Rakennuttaja:  Juantehtaan Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Juantehtaan työväentalo oli Juankoskella (vuoteen 1925 osa Muuruvettä, vuodesta 2017 osa Kuopiota) Juantehtaan läheisyydessä sijainnut työväentalo.
Historiaa

Juantehtaan työväenyhdistys perustettiin vuonna 1905, ja samana vuonna se liittyi Sosialidemokraattiseen puolueeseen. Yhdistyksellä oli jo perustamisvuotensa lopussa 343 jäsentä ja seuraavana vuonna 384. Juankoskella oli aiemmin toiminut lyhyen aikaa myös vuonna 1899 perustettu wrightiläinen työväenyhdistys.
Juantehdas oli alun perin järvimalmia jalostava ruukki, joka alkoi 1900-luvun alussa keskittyä puu- ja paperiteollisuuteen. Tehtaan lähelle muun muassa rakennettiin höyrysaha, jonka ympärille muodostui sahayhdyskunta. 1900-luvun alkuvuosina Juantehdas -nimellä tarkoitettiin usein koko paikkakuntaa, ei ainoastaan tehdasta.
Vuonna 1906 Juantehtaan omistanut paroni von Alfthan rakennutti Seuratalon, joka oli tarkoitettu kaikkien yhdistysten käyttöön, joissa oli jäseninä tehtaan työläisiä. Ahkerimpia talon käyttäjiä olivat työväenyhdistys ja nuorisoseura, mutta sitä käyttivät myös raittiusseura, työväen sairaus- ja apukassa sekä urheiluseura. Taloa käytettiin kokouksiin, iltamiin ja yksityistilaisuuksiin, kuten häihin. Talon sääntöihin oli kirjattu vaatimus kaikin puolin siivosta käytöksestä sekä mielipiteenvapaus: toisin ajattelevia ei saanut loukata. Yhteistalossa näkyi vielä wrightiläisyyden perinne.
Työväenyhdistys myös toimi alkuun yhteistyössä sekä tehtaan johdon että nuorisoseuran kanssa. Välit kuitenkin huononivat vuosina 1906–1907. Taustalla oli etenkin työläisten ja paronin erimielisyys erään työväenyhdistystä häiriköineen henkilön erottamisesta tehtaalta. Erimielisyyden seurauksena paroni seisautti tehtaan, erotti lähes 200 työläistä ja määräsi nämä muuttamaan pois asunnoistaan. Takaisin otettaisiin vain ne, jotka suostuisivat työskentelemään henkilön kanssa, jonka erottamista olivat vaatineet. Lopulta taistelu päättyi siihen, että rahattomat ja kodittomuuden uhkaamat työläiset joutuivat pyytämään paronilta anteeksi ja pyytämään, että tämä avaisi tehtaan. Tästä eteenpäin paroni alkoi suhtautua vihamielisesti myös työväenyhdistykseen.
Hävityn työtaistelun seurauksena yhdistyksen jäsenmäärä supistui vuodessa alla kolmannekseen ja toiminta hankaloitui muutenkin, sillä työväenyhdistykseltä kiellettiin Seuratalon käyttö. Yhdistys ryhtyikin rakentamaan omaa taloa. Se jouduttiin rakentamaan usean kilometrin päähän tehtaasta, sillä lähempänä maat olivat paronin omistuksessa, eikä hän halunnut mailleen työväentaloa. Kävelymatka tehtaalta oli lähes tunnin. Talo otettiin käyttöön vuonna 1907, vaikka se oli vasta osin valmis. Valmiiksi talo saatiin vuonna 1909. Työväentalolla käynnistä saattoi kuitenkin joutua tehtaan johdon epäsuosioon. Vuonna 1910 yhdistyksellä oli enää reilu 30 jäsentä: alle kymmenesosa neljän vuoden takaisesta.
Vuonna 1915 paroni myi tehtaan Kymiyhtiölle, ilmapiiri vapautui ja työväenyhdistyksen jäsenmäärä alkoi kasvaa. Vuonna 1917 Kymiyhtiö lahjoitti työväenyhdistyksen rakennuskassaan 10 000 markkaa. Sotien jälkeen yhdistys, jonka nimi oli muutettu Juankosken Sosialidemokraattiseksi Työväenyhdistykseksi, purki talon ja rakensi tilalle tanssilavan, joka valmistui vuonna 1948. Lavan käyttö hiipui 1980-luvun loppuun mennessä.
Toimintaa työväentalolla

Talolla toimivat aluksi muun muassa käsityökerho, kuoro, puhujaseura ja näytelmäseura. Myöhemmin, toiminnan vaikeutuessa ja jäsenmäärän vähentyessä yhdistys järjesti lähinnä iltamia kulujensa kattamiseksi. Vuoden 1913 aikana yhdistys järjesti yhteensä 17 iltamat, joista 13 oli rahailtamia ja neljä perheiltamaa. Talousvaikeuksista huolimatta talo oli kuitenkin velaton.
Kaavin terveysasema

| Kaavin terveysasema |
| --- | --- |
 Kaavin terveysasema toimii Pohjois-Savon Kaavilla.
Osoite:  Rantatie 2, 73600 Kaavi
Sijainti:  Kaavi
Koordinaatit:  62.9742°N, 28.4836°E
Kaavin terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kaavin terveysasema on Kaavin kunnassa Pohjois-Savossa toimiva julkisen palvelun terveysasema. Terveysaseman sairaanhoitaja palvelee arkisin kello 8-16, perjantaisin kello 15 saakka. Terveyspalvelujen tuottamisesta vastaa Pohjois-Savon sairaanhoitopiirin Kysteri-liikelaitos.
Terveysaseman aukioloaikojen ulkopuolella eli iltaisin, öisin ja viikonloppuisin päivystyspalvelut ovat saatavilla Kuopion yliopistollisen sairaalan päivystyksestä (Puijonlaaksontie 2, Kuopio, C-ovi).
Kaavin kunta on pyrkinyt eroamaan Kysteri-yhteistyöstä ruotsalaisen Attendo-pörssikonsernin hyväksi tammikuussa 2019; Kaavin kunnanvaltuusto teki asiasta päätöksen marraskuussa 2017. Kunta ei ole saanut tahtoaan läpi kovin nopeasti, sillä valtioneuvosto esti Kysteri-yhteistyöstä eroamisen vuoteen 2020 asti. Kaavin valitettua asiasta korkein hallinto-oikeus antoi keväällä 2019 välipäätöksen, jossa Kaavia kiellettiin katkaisemasta Kysteri-yhteistyötä. Jo aiemmin - keväällä 2018 - Kaavin kunnanhallitus päätti myydä Attendolle entisen kunnantalon, terveyskeskuksen rakennuksen ja Kaavin palveluasuntojen rakennuksen. Kunnanvirasto muutti tämän jälkeen aiempaan Osuuspankin taloon, josta tuli uusi kunnantalo.
Aiheesta muualla

Kaavi (psshp.fi)
Kaikenkarvaiset ystäväni

Kaikenkarvaiset ystäväni tarkoittaa seuraavia:
Kaikenkarvaiset ystäväni, James Herriotin vuonna 1972 julkaistu romaani.
Kaikenkarvaiset ystäväni, Herriotin kirjasta vuosina 1978–1990 tehty televisiosarja.
Kaikenkarvaiset ystäväni, Herriotin kirjasta vuonna 2020 alkanut televisiosarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kaikenkarvaiset ystäväni”, voi hakea sivunnimihaulla, laajalla sivunnimihaulla tai tekstihaulla.
Kaavoitus

Porin asemakaava vuodelta 1852.
Kaavoitus on alueiden käytön ja rakentamisen sääntelyä, jolla päätetään eri toimintojen, kuten asumisen ja työpaikkojen, sijoittuminen kaupungin alueelle. Kaavoitus on osa maankäytön suunnittelua.
Suomessa kaavoitus jakaantuu eri kaavatasoihin, joita ovat maakuntakaava, yleiskaava ja asemakaava. Yksityiskohtaisin kaavoista on asemakaava, ja se on alisteinen yleiskaavalle. Yleiskaavaa ohjaa maakuntakaava. Joissakin tapauksissa laaditaan myös kaavarunkoja yksityiskohtaisemman asemakaavoituksen pohjaksi, mutta ne eivät ole oikeusvaikutteisia.
Vaikutuksia

Kaavoituksen vaikutuksia selvitetään laajasti kaavoitusprosessin aikana. Maankäyttö- ja rakennuslain mukaisesti kaavoitusprosessin aikana tutkitaan kaavan vaikutus kuuteen osa-alueeseen;
1) ihmisten elinoloihin ja elinympäristöön,
2) maa- ja kallioperään, veteen, ilmaan ja ilmastoon,
3) kasvi- ja eläinlajeihin, luonnon monimuotoisuuteen ja luonnonvaroihin,
4) alue- ja yhdyskuntarakenteeseen, yhdyskunta- ja energiatalouteen sekä liikenteeseen,
5) kaupunkikuvaan, maisemaan, kulttuuriperintöön ja rakennettuun ympäristöön.
6) elinkeinoelämän toimivan kilpailun kehittymiseen.
Klassisen taloustieteen edustajat ovat kritisoineet hidasta kaavoitusprosessia syynä asumiskustannusten korkeaan tasoon. Nordean pääekonomisti Aki Kangasharjun mukaan tonttien parempi saatavuus rakentamiseen olisi ratkaiseva keino asumiskulujen alentamiseen. Suomessa on hänen mukaansa euromaiden ja Pohjoismaiden korkeimmat asumiskulut.
Jon Sundby

Jon Sundby
Jon Sundby (8. kesäkuuta 1883 Vestby, Akershusin lääni – 14. joulukuuta 1972 Vestby, Akershusin lääni) oli norjalainen Maanviljelijöiden puolueen (Bondepartiet) poliitikko ja maanviljelijä. Hän toimi Norjan maatalousministerinä vuosina 1931–1932 ja talousministerinä vuosina 1932–1933.
Elämä

Sundby varttui Vestbyssä nuorimpana kuudesta sisaruksesta. Hänen isänsä oli pormestari ja maanviljelijä Julius James Sundby (1837–1911) ja äitinsä Othilie Strand (1841–1909). Sundby valmistui Sem landbruksskolesta vuonna 1903 ja Norges Landbrukshøgskolesta vuonna 1905. Hän sai stipendin Yhdysvaltoihin vuonna 1908. Hän opetti Sem landbruksskolessa vuosina 1906–1912 ja toimi jonkin aikaa myös sen tilapäisenä johtajana. Vuosina 1912–1960 Sundby työskenteli maanviljelijänä Vestbyssä.
Sundby meni 29. huhtikuuta 1915 naimisiin Bertha Marie Mørkin kanssa.
Elämä > Ura politiikassa, järjestöissä ja luottamustehtävissä

Sundby istui Maanviljelijöiden puolueen (Bondepartiet) hallituksessa vuosina 1928–1945. Hän edusti puoluetta Vestbyn kunnanvaltuustossa kahden kauden ajan ja istui Norjan parlamentin eli Suurkäräjien edustajana vuosina 1922–1945. Maatalousministerinä Sundby oli vuosina 1931–1932 ja talousministerinä vuosina 1932–1933.
Sundby toimi Østlandetin maitokeskuksen (Østlandets Melkesentral) puhemiehenä vuosina 1930–1957 ja sai sen kunniajäsenyyden vuonna 1958. Hän oli myös Maatalouden keskusliiton (Landbrukets Sentralforbund) puhemies vuosina 1945–1957. Hänellä oli lisäksi merkittäviä asemia Norske Melkeprodusenters Landsforbundissa ja Meieribrukets Sentralstyressä. Vuosina 1936–1944 ja 1945–1947 Sundby istui Norges Bankin johtokunnassa. Hänestä tehtiin Norges Bondelagin kunniajäsen vuonna 1953 ja Det Kongelige Selskap for Norges Velin kunniajäsen vuonna 1958.
Sundby oli voimakas talousliberalismin kriitikko. Hän oli keskeinen maatalousjohtaja Norjassa vuodesta 1920 1950-luvulle. Hänellä oli joitain lähellä äärioikeistoa olleita näkemyksiä, ja vuonna 1931 hänet valittiin yhtenä 31:sta henkilöstä Nasjonal Samlingin edeltäjänä pidetyn Nordisk Folkereisningin johtajistoon, vaikkakaan häneltä ei ollut etukäteen tiedusteltu halukkuutta tehtävään. Sundby puolusti puolustusministerinä toiminutta Vidkun Quislingia Jens Hundseidin halutessa korvata tämän vuonna 1932. Hän oli myös yksi kolmesta parlamentaarisesta edustajasta, jotka nimitettiin ulkoministerin kanssa neuvottelemaan saksalaisten miehitysjoukkojen kanssa Suurkäräjien 9. huhtikuuta 1940 pitämän kokouksen jälkeen.
Sundby kirjoittajana

Sundby kirjoitti lukuisia maatalouteen ja maatalouspolitiikkaan liittyneitä julkaisuja. Hän kirjoitti myös lehtiartikkeleita erityisesti Tidens Tegnin ja Nationenin maataloustoimittajana.
Sundby kirjoittajana > Julkaisuja

En liten haandbok i kunstgjødselbruk. Med gjødslingsplaner og skemaer for notater (1919)
Bondepartiet, Bonderegjeringen og finansene (1933)
Landbrukets økonomiske organisasjoner. Bakgrunn og motiver for deres utvikling og virksomhet. Litt historikk, med hovedvekten lagt på melkeorganisasjonene (1959)
Litt biografi og litt historikk, særlig om Bondepartiets og bonderegjeringens landbrukspolitikk, samt om tilblivelsen av melkesentralordningen (1967)
Joseph F. Smith
Opillinen kehitys

Joseph F. Smithin aikana MAP-kirkon oppia täsmennettiin kahdessa merkittävässä kohdassa:
"Kysymys Isän ja Pojan suhteesta." 20. kesäkuuta 1916 ensimmäinen presidenttikunta ja kahdentoista apostolin koorumi täsmensivät MAP-kirkon käsitystä termin "Isä" merkityksestä pyhissä kirjoituksissa. Lausunnon mukaan sanaa "Isä" käytetään pyhissä kirjoituksissa sekä viittauksena Isään että Poikaan. Sen mukaan sanalla on jumaluuteen viitatessa neljä käyttötapaa. "Isä" voi viitata Isä Jumalaan, kun hänestä puhutaan maailmankaikkeuden luojana tai kaikkien ihmisten kirjaimellisena isänä henkimaailmassa. Isä määrittelee myös Isä Jumalan suhteen Poikaan. Hän on Pojan isä henkimaailmassa, samoin kuin hän on kaikkien meidän isämme henkimaailmassa; Jeesus on siis meidän vanhin veljemme. Lisäksi Isä Jumala on Jeesuksen kirjaimellinen isä maan päällä. Jeesukseen Kristukseen sana "Isä" viittaa kolmessa eri merkityksessä. Kristus on "Isä", koska hän oli mukana luomassa maailmaa. Hän on myös "Isä" niille, jotka turvaavat häneen ja uskovat häneen maailman vapahtajana. Hän oli myös "Isä" toimiessaan maan päällä eläessään Isän Jumalan voimassa ja hänen auktoriteetillaan.
"Näky kuolleiden pelastuksesta." Joseph F. Smith kertoi saaneensa kuoleman jälkeista maailmaa koskevan näyn 3. lokakuuta 1918. Siinä hän näki kuolleiden tilan henkimaailmassa sekä Kristuksen julistamassa evankeliumia kuolleille. Kirjallinen versio näystä annettiin kirkon yleisauktoriteeteille 31. lokakuuta 1918, ja nämä hyväksyivät sen yksimielisesti kirkkoa sitovaksi näyksi. Virallinen kirjallinen versio näystä julkaistiin 1918. Huhtikuussa 1976 se lisättiin Kallisarvoiseen helmeen, joka kuuluu MAP-kirkon pyhiin kirjoituksiin. Vuonna 1979 se poistettiin siitä ja liitettiin Oppi ja liitot -teoksen luvuksi 138. Näky innoitti myöhempien aikojen pyhien halua tehdä sijaistyötä kuolleiden puolesta.
Kalle Taipale

Kalle Taipale on suomalainen geologi ja projektijohtaja. Hänen on sanottu olevan pitkän linjan geologian popularisoija.